open-index/open-wikipedia-markdown huggingface dataset:
Nissan NV200

Die **NV200 Kombi** of **NV200 Wagon** (2009-) is 'n nutsvoertuig wat deur die Japannese motorvervaardiger Nissan vervaardig word. Die motorvoertuig is by die 2009 Geneefse Internasionale Motorskou onthul, gevolg deur 'n bekendstelling by die 2010 Beijing Internasionale Motoruitstalling.

Die NV200 word op 'n aangepaste weergawe van Nissan se B-platform gebou, met ten volle onafhanklike stutvoorvering gemonteer op 'n aparte subraam en 'n bladveeragteras. Dit is beskikbaar in kombi- en passasiersweergawes.

Die voertuig is voor die somer van 2009 in Japan vrygestel, gevolg deur Europa teen herfs 2009 en daarna in China en ander markte.

Verkope van Europese modelle van die NV200 wa en kombi het in Oktober 2009 'n aanvang geneem in die meeste Europese markte, gevolg deur die gesinsweergawe in 2010. Vroeë modelle sluit in die 1.6-liter HR16 petrol of 1.5 dCi (K9K) 1,461 cc dieselenjins, vyfgang-handratkas, met opsionele agterparkeerkamera.

## Verwysings
Audi A1

Die **Audi A1** is 'n ekonomiese superminimotor wat in 2010 by die Geneefse Motorskou deur die Duitse motorvervaardiger Audi bekendgestel is. Die eerste geslag A1 gebruik die Volkswagengroep PQ25 platform.

Verkope van die eerste driedeur A1 model het in Augustus 2010 in Duitsland begin, gevolg deur die Verenigde Koninkryk in November 2010. 'n Vyfdeurweergawe, die sogenaamde "Sportback", is in November 2011 van stapel gestuur, met verkope wat gedurende die lente van 2012 in uitvoermarkte begin het.

## Verwysings
Audi A3

duimnael|links
Die **Audi A3** is 'n kompakte motorvoertuig wat sedert 1996 deur die Duitse motorvervaardiger Audi gebou word. Die eerste twee geslagte A3 is gebaseer op die Volkswagengroep A platform, wat hulle deel met verskeie ander modelle soos die Audi TT, Volkswagen Golf, Volkswagen Caddy en Volkswagen Touran asook die Seat Leon, Seat Toledo en Škoda Octavia. Die derde generasie A3 gebruik die Volkswagengroep MQB platform.

## S3 (1999-2003) 
duimnael|regs|280px|'n 2002 Audi S3 in die Verenigde Koninkryk
duimnael|regs|280px|'n 4de geslag Audi A3 met lugskorte

Audi het die A3-afgeleide **S3** in 1999 vrygestel, slegs as 'n driedeurluikrug. Die inlynviersilinder 20V 1.8 L turbo-petrolenjin kom in twee kragleweringweergawes: 154 kW (207 pk) en 165 kW (222 pk). Vroeë modelle (1999-2001) het 154 kW (207 pk) moontlik 'n afgeskaalde Audi TT enjin. Latere modelle (2001-2003) het veranderlike kleptydreëling en 'n 165 kW (222 pk) enjin wat 'n maksimum 280 N·m wringkrag bied, die meeste daarvan beskikbaar vanaf 2200 tot 5500 rpm. Dit is die eerste keer dat 'n klein viersilinderenjin in 'n Audi S-reeksmotor gebruik is.

Alhoewel sy bynaam "quattro" is, gebruik die S3 'n ander "op-aanvraag" vierwielaandrywing stelsel. Die Haldex Traction koppeling pas die vooroordeel van die wringkrag verspreiding van die voorkant na agteras soos greepvereistes verander - die meeste van die tyd funksioneer dit in voorwieldryf-modus.

Die S3 is reeds verkoop in Europa, Japan, Meksiko, Suid-Afrika, Australië en Nieu-Seeland, maar is nie amptelik in die Verenigde State van Amerika bemark nie.

Die S3 is in 2000 opgekikker en het eenstuk hoofligte/rigtingwysereenhede, ander voorste kantpanele, agterligstelle, en 'n paar klein opgraderings aan die binne-afwering ontvang.

Standardfunksies sluit in xenon HID-kopligte met 'n hoëdruk wassers met self-hoogteverstelling, misligte voor, 17 duim "Avus" allooiwiele met 225/45R17-bande, elektries verstelbare Recaro leersitplekke, klimaatbeheer, alarm en elektroniese stabiliteitsprogram (ESP) met wieltolbeheer.

Opsies sluit in 'n Bose klankstelsel, 6-CD-wisselaar, metaalverf, 18-duim 9-speek RSTT wiele, glassondak, sentrale armrus, privaatheidsglas (agter die B-pilaar), self-domp truspieël, parkeerhulp, verhitte voorste sitplekke, spoedbeheer, aluminium deurspieëls, en deel leer/Alcantara (blou/silwer/geel) kombinasie sitplekoortreksels. Hierdie items is standaard in sommige uitvoermarkte, waar Audi 'n gesogte handelsmerk is.

Die enjins wat gebruik word, is dieselfde as dié vir baie ander motors in die Volkswagengroep.

## Verwysings
Princeton, Wes-Virginië

**Princeton** is 'n dorp in die deelstaat Wes-Virginië. Dit is in 1837 gestig deur kaptein William Smith. Die dorp was die middelpunt van die *Slag van Pigeon Roost* wat tydens die Amerikaanse Burgeroorlog in 1862 hier plaasgevind het. Die stad was aan die brand gesteek deur terugvallende Konfederale soldate.

Die dorp se ekonomie is industrieel van aard.

## Bron 
* ''Collier's Encyclopedia'', Crowell-Collier Educational Corporation, Volume 19, Bladsy 378.
Slag van Princeton

duimnael|links|Die Slag van Princeton, geskilder deur John Trumbull.
Die **Slag van Princeton** is 'n skermutseling wat plaasgevind het tydens die Amerikaanse Rewolusionêre Oorlog op 2/3 Januarie 1777 tussen die Amerikaanse en Britse Magte.

'n Week nadat George Washington die Hesse, die Engelse huursoldate, uit Trenton verdryf het, steek hy weer die Delawarerivier oor op 2 Januarie en beset die dorp. Die Britse Mag onder beheer van generaal Cornwallis het voorberei om aan te val maar Washington het vinnig gereageer, tewens hy los sy kampvure nog brandend, trek om die Britte en verslaan hulle reserwes die volgende dag by Princeton. Om sy voorrade te beskerm wat by New Brunswick was, moes Cornwallis vir Washington agtervolg in die New Jersey hooglande en moes toe kamp by New Brunswick vir die winter. Sodoende het Washington verhoed dat Cornwallis Philadelphia kon beset.

## Bron 
* ''Collier's Encyclopedia'', Crowell-Collier Educational Corporation, Volume 19, Bladsy 378.
Top Billing

duimnael|Janez Vermeiren, 'n Top Billing-aanbieder.

***Top Billing*** is 'n Suid-Afrikaanse leefstyl-TV-program wat elke Donderdagaand tussen 20:30 en 21:30 op SABC3 uitgesaai en Sondae om 12:00 herhaal word. Dit is begin deur Basetsana Kumalo en Patience Stevens, wat die Tswelopele-produksiemaatskappy besit. Dit is die eerste keer in 1996 uitgesaai en is die oudste aaneenlopende leefstylprogram in die land. Behalwe 'n verskeidenheid aanbieders, maak die program ook van stemkunstenaars gebruik wat agtergrond-inligting tydens insetsels verskaf. Die tydskrif *Top Billing* verskyn sedert Maart 2004 met inhoud soortgelyk aan dié van die TV-program.

## Aanbieders 
* Jeannie D
* Bonang Matheba
* Janez Vermeiren
* Jonathan Boyton-Lee
* Lorna Maseko
* Ursula Chikane
* Aidan Bennetts
* Jo-Ann Strauss
* Michael Mol
* Dhiveja Sundrum
* Nico Panagio

### Gewese aanbieders 
* Basetsana Khumalo
* Tumisho Masha
* Neil McCarthy
* Kelly Parkhurst
* Lyndall Jarvis
* Casey B Dolan
* Vanessa Haywood
* Natalie Becker
* Simba Mhere

### Stemkunstenaars 
* Alex Jay
* Kevin Savage
* Phil Wright

## Eksterne skakels 
*  Top Billing se webtuiste
Tesco

**Tesco PLC** is 'n Britse multinasionale kleinhandelmaatskappy met sy hoofkwartier in Cheshunt in die Engelse graafskap Hertfordshire. Dit is die wêreld se derde grootste kleinhandelreus volgens wins en die tweede grootste volgens omset. Tesco bedryf winkels in twaalf lande dwarsoor Europa en Asië en is die leidende supermarkgroep in die Verenigde Koninkryk (waar dit 'n markaandeel van sowat 30 persent het), die Republiek van Ierland, Hongarye, Maleisië en Thailand.

Tesco is deur Jack Cohen in 1919 as 'n kleinhandelonderneming gestig wat markstalletjies bedryf het. Van 'n beskeie begin - Cohen het sy ware aanvanklik op 'n enkele kruiwa op Well Street in die Londense stadsdeel Hackney verkoop nadat hy van sy deelname aan die Eerste Wêreldoorlog teruggekeer het - het Tesco tot 'n handelsreus gegroei wat nie net by ''Sainsbury's*, wat ses dekades lank die grootste Britse supermarkgroep was, verbygesteek het nie, maar sy bedrywighede ook na vastelandse Europa en oorsese lande uitgebrei het.

Die handelsnaam *Tesco'' is vir die eerste keer in 1924 gebruik nadat Cohen 'n lading tee van T. E. Stockwell gekoop het en dié se inisiale met die eerste twee letters van sy familienaam gekombineer het. Die eerste Tesco-winkel is in 1929 in Burnt Oak in Barnet geopen. Die winkelgroep het vinnig uitgebrei, en tien jaar later was daar reeds meer as 100 Tesco-winkels dwarsoor die land.
duimnael|links|200px|'n Medewerkster doen 'n inventaris in 'n Thailandse Tesco-supermark
duimnael|links|200px|'n Hongaarse Tesco-winkel
Oorspronklik het Tesco hoofsaaklik koswinkels bedryf en op die Britse mark gefokus, maar vanaf die vroeë 1990's het die onderneming begin om sy bedrywighede geografies te diversifiseer en tot verdere kleinhandelsektore toe te tree, waaronder boeke, klere, elektroniese verbruikersware, meubels, speelgoed, petrol en sagteware. Daarnaas is ook 'n verskeidenheid dienste aan klante verskaf, soos finansiële dienste, telekommunikasie en internet.

Die negentigerjare was vir Tesco ook 'n dekade van herposisionering. Nadat die groep se winkels deur klante tradisioneel as ondernemings in die laepryssegment waargeneem is, het Tesco nuwe produkreekse soos *Tesco Value* (in 1993) en *Tesco Finest*  ingevoer om die behoeftes van verbruikers op alle inkomstevlakke te kan bevredig. Hierdie strategie was só suksesvol dat die aantal Tesco-winkels van 500 teen die middel van die 1990's tot meer as 2&nbsp;500 vyftien jaar later gegroei het. 

Tesco se aandele word op die Londense Effektebeurs (LEB) genoteer en maak deel uit van die FTSE 100-indeks. Die groep het in 2014 'n markkapitalisasie van sowat £20,5 miljard gehad. Dit was sodoende die 28ste grootste onderneming met 'n primêre notering op die LEB. Met meer as 300&nbsp;000 werknemers in sowat 3&nbsp;400 supermarkte is Tesco die grootste privaat werkgewer in die Verenigde Koninkryk. Tesco se sakemodel word egter uitgedaag deur snelgroeiende Duitse afslagwinkelkettings soos Aldi en Lidl. Vroeg in 2019 het Tesco se bestuurders nuwe maatreëls aangekondig om koste te besnoei. Hierdeur sal tot 15&nbsp;000 werkgeleenthede bedreig word.

## Verwysings
Princeton-universiteit

Die **Princeton-universiteit** is in 1746 gestig as die *Kollege van New Jersey* in Elizabeth, New Jersey en klasse het die volgende jaar begin. Die kollege was slegs oop vir mans. Dit het later geskuif na Newark en in 1756 na Princeton. In 1896 was die naam *Universiteit van Princeton* aanvaar.

Die fakulteite het soos volg geopen:
* Skool vir Ingenieurswese – 1873
* *Graduate School for non-professional higher studies in liberal arts and sciences – 1901
* Skool vir Argitektuur – 1919
* *Woodrow Wilson School of Public and International Affairs'' – 1930

## Suid-Afrikaners wat hier studeer het 
* Barend du Plessis, Suid-Afrikaanse politikus en vorige lid van die Nasionale Party, asook die Minister van Finansies.
* Ds. Arnold Meiring, 'n predikant in die Nederduitse Gereformeerde Kerk en moderator van die Transvaalse Sinode.
* Dr. William Nicol, 'n NG predikant, teoloog, kultuurmens, opvoedkundige en administrateur van die Transvaal.
* Dr. Johannes Rudolf Albertyn, 'n leraar in die Nederduitse Gereformeerde Kerk en 'n kenner op die gebied van armesorg en welsyn.
* Ds. Abraham Faure Louw jr., 'n predikant in die Nederduitse Gereformeerde Kerk wat sy hele bediening in die destydse NG Sinode van Midde-Afrika deurgebring het.
* Prof. dr. Barend Bartholomeus Keet, 'n predikant in die Nederduitse Gereformeerde Kerk, hoogleraar aan die Kweekskool op Stellenbosch en een van die vyf vertalers van die 1933-vertaling van die Bybel in Afrikaans.
* Ds. Hendrik Adrian de Wet, 'n leraar in verskeie gemeentes van die Nederduitse Gereformeerde Kerk.

## Verwysings 
## Bron 
* ''Collier's Encyclopedia'', Crowell-Collier Educational Corporation, Volume 19, Bladsy 378.

## Eksterne skakels
Nissan 300ZX

Die **Nissan 300ZX** is 'n sportmotor wat bemark was in nie-Japannese markte, identies aan die plaaslike Japannese "Z31" en "Z32" geslagte van die Nissan Z wat vanaf 1983 tot 2000 vervaardig is. Soos met al die ander geslagte van hierdie platform is die motors as die **Fairlady Z** bemark op die Japannese plaaslike mark.

Op die Japannese mark is dit uitsluitlik deur "Nissan Bluebird Stores" verkoop vanaf 1983 tot die middel 2000 en in die Verenigde State van Amerika van 1984 tot die middel van 1996. Die 300ZX naam volg die numeriese konvensie wat met die Nissan S30 begin is, soos voorgestel deur Yutaka Katayama. Die "X" aanwysing se debuut was met die vorige generasie Z motor, die 280ZX, wat luukse en geriefgeoriënteerde funksies aangedui het. Die Z31 model van 1983-89 was die gewilder model, daar is 100&nbsp;000 meer eenhede as die latere Z32 verkoop. Die Z31 het voortgegaan in die ou S30 markposisionering as 'n middelprysklas-sportmotor, maar die teikenmark van die Z32-geslag het elke modeljaar verander a.g.v. 'n gedurige hoër prysetiket. 

*Car and Driver* plaas die Z32 op sy tien beste lys vir 7 opeenvolgende jare, dus elke modeljaar van sy beskikbaarheid in die Verenigde State. *Motor Trend* ken die motor die eer toe as "1990-ingevoerde Motor van die Jaar".

Die Nissan 350Z, amptelik die Z33 generasie Z-motor, het die 300ZX in 2003 opgevolg.

## Verwysings
Renault Trafic

250px|duimnael|Renault Trafic
Die **Renault Trafic Fourgon** is 'n afleweringswa van die Franse motorvervaardiger Renault. Daar bestaan weergawes met 4x4 aandrywing, 'n bak agteraan, 'n verhoogde dak en 'n verlengde onderstel. 

Die eerste modelle van die Trafic is in die jare 1980 verkoop. Die voorkoms van die afleweringswa is verskeie kere opgekikker en die enjins is aansienlik verbeter t.o.v. vermoë en brandstofverbruik. Sedert 1997 verkoop Renault die model ook onder die name Opel Arena en Vauxhall Arena (in die Verenigde Koninkryk). 

Die huidige model is 'n gesamentlike projek van Renault en General Motors. Die Renault Trafic is daarom ook beskikbaar as 'n Opel Vivaro of 'n Vauxhall Vivaro. Omdat Nissan sedert einde 1999 'n dogtermaatskappy van Renault-Nissan is, is die model ook beskikbaar as die **Nissan Primastar**. 

Die **Renault Trafic** word deur GMM Luton Vehicles gebou, te Luton in die Verenigde Koninkryk. Deur 'n ooreenkoms met Nissan word die Japannese model in Barcelona, Spanje gebou. Die H2-variante word ook in Spanje gebou, vir alle handelsmerke.
Kromrivier

Die **Kromriver** is 'n rivier wat in die Oos-Kaap in Suid-Afrika vloei. die rivier en sy sytakke verskaf die meeste water vir huishoudelike en nywerheidsgebruik aan Gqeberha. Dit is die naaste rivier aan hierdie stedelike gebied met voldoende goeie water.

## Stroomgebied 
Die rivier ontspring in die hoë reënvalstreek noord van die Tsitsikammaberge in die oostelike deel van die Langkloof. Die opvanggebied is 1 085 km² groot en die rivier met 'n lengte van 109&nbsp;km loop oos-suidoos na sy tregtervormige mond ten noorde van Kaap St. Francis en suid van Jeffreysbaai. Die estuarium is by .

## Benutting 
Die mond is veral 'n gewilde vakansieoord vir hengelaars. Deur die bou van die Churchilldam en die Impofudam kom oorstromings van landerye en skade aan huise op die oewers nou selde voor.

## Dierelewe 
In 1995 is die skaars varswatervissie bekend as die Kaapse galaxias (*Galaxias zebratus*) in die rivier aangetref. Tot op daardie tydstip is aanvaar dat die vissies nie verder noord as die Keurboomsrivier voorkom nie.

Sedert ongeveer 1918 was die riviermond die tuiste van 'n kolonie van tot 60 swane (*Cygnus olor*). Hulle was die enigste uitheemse voëls wat in die destydse Kaapprovinsie deur 'n spesiale proklamasie beskerm is. Hul herkoms is onseker. Moontlik het hulle van 'n skip ontsnap of 'n skeepsramp oorleef. Weens ontwikkeling by die riviermond is daar nou geen swane meer oor nie.

## Bibliografie 
* Green, Lawrence G.: A taste of south-easter. Memories of unusual Cape Town characters, queer shops and shows, old bars, hotels and cafés and the panorama of streets. Kaapstad: Howard Timmins, 1971.
* Palmer, Eve: The plains of Camdeboo. Londen: Collins, 1966.
* Logie, Bartle: Governor's travels. A journey along the Kouga/Tsitsikamma coast. Hunters Retreat: Bluecliff, 1999. 
* krommerivier.wordpress.com
Princeton, Illinois

**Princeton** is 'n nedersetting in die deelstaat Illinois en die administratiewe setel van Bureau County. Princeton is ongeveer 155&nbsp;km suidwes van Chicago geleë. 

Princeton, 'n belangrike sentrum vir landbou, is in 1831 gestig toe setlaargesinne uit Nieu-Engeland op soek na goeie landbougrond hulle hier gevestig het. Later het gesinne uit die Mid-Atlantiese deelstate by hulle aangesluit. Nog voor die Amerikaanse Burgeroorlog het inwoners die spoorwegonderneming *Burlington Railway* genader om 'n spoorweg sowat een myl buite hul nedersetting te bou - as waarborg vir verdere groei. Die gemeenskap het vervolgens begin om die nedersetting uit te brei en sy hoofstraat tot die spoorweg verleng.

Amtrak-treindienste (soos die Carl Sandburg-trein op die roete tussen Chicago en Quincy) verbind Princeton met ander nedersettings in Illinois.

## Verwysings 
## Eksterne skakels 
;Ekonomie en toerisme
----
* *Princeton Area Chamber of Commerce and Main Street*
Princeton, Indiana

**Princeton** is 'n stad in die deelstaat Indiana en die administratiewe setel van die Gibson County. Daar is steenkoolmyne en ru-olie velde in die omgewing. Die eerste blankes het hulle in 1814 hier gevestig en die nedersetting het dorpstatus in 1884 ontvang. Abraham Lincoln het in 1827 wol hier aan die Evans-meule verkoop; die gebou staan nog.

Daar word verfkwasse, horlosies, rubber produkte en gereedskap vervaardig in die stad en met koring, mielies, sojaboontjies en waatlemoene geboer in die distrik.

## Bron 
* ''Collier's Encyclopedia'', Crowell-Collier Educational Corporation, Volume 19, Bladsy 378.
Atlantic City, New Jersey

**Atlantic City** is 'n stad geleë aan die Atlantiese Oseaan in die deelstaat New Jersey en is 'n gewilde vakansiebestemming. Die stad is op 'n nou sandeiland gebou wat van die vasteland geskei word deur die *New Jersey Binnelandse Waterweg*. Die strande is ongeveer 12&nbsp;km lank en die kuslyn word oorheers deur hotelgeboue. Die stad is ook 'n gewilde plek vir konferensies.

## Geskiedenis 
Die eerste mense het hulle in 1790 reeds hier gevestig en die nedersetting het gou gewild geword as 'n somerwoonplek. In 1854 het dit stadstatus verkry.

## Internasionale Lughawe 
Die Atlantic City Internasionale Lughawe is hier geleê.

## Bron 
* ''Collier's Encyclopedia'', Crowell-Collier Educational Corporation, Volume 3, Bladsy 158.
Ballymena

**Ballymena** [ˌbæliˈmiːnə], Iers: *an Baile Meánach* [ən̪ˠ ˈbˠalʲə ˈmˠaːn̪ˠəx] of "die Middel-Townland", is 'n groot dorp in die Noord-Ierse graafskap Antrim, sowat 45&nbsp;km of 28 myl suidoos van Belfast. Met 'n bevolking van 29&nbsp;782 in 2008 is Ballymena, wat administratief onder die distrik Mid and East Antrim val, die agtste grootste nedersetting in Noord-Ierland.

Die nedersetting is op 'n stuk land geleë wat koning Karel I van Engeland in 1626 aan die Adair-familie geskenk het, met die voorwaarde dat hier vir ewige tye twee groot jaarlikse markte asook 'n vrye mark op elke Saterdag gehou word. Vandag is Ballymena 'n gewilde winkelstad wat kopers uit 'n wyer omgewing lok.
Suzuki Alto

Die **Suzuki Alto** (スズキ·アルト) is 'n minimotor wat deur Suzuki gebou word. Sy goeie verkoopspunte is 'n bekostigbare prys en lae brandstofverbruik. Die model, wat tans in sy agtste geslag is, is die eerste keer in 1979 vrygestel en word in baie lande wêreldwyd gebou. Die Alto-embleem word dikwels op verskillende motors in Japan en in uitvoermarkte gebruik, waar dit as 'n stadsmotortjie beskou word.

Die agtste geslag **Alto** is in Desember 2014 in Japan bekendgestel met 'n meer retro-stilering. Die nuwe Alto is ontwerp vir 'n baie lae brandstofverbruik, en is 60&nbsp;kg ligter as die vorige model. Die nuwe Alto is beskikbaar met 'n natuurlikgeaspireerde 658 cc inlyndriesilinderenjin, of 'n turbo-aangejaagde weergawe van dieselfde kragbron. Dit is by die 2008 Paryse Motorskou bekendgestel en is sedert 2009 in Europa beskikbaar. Omrede dit ontwikkel is en goedkoop gebou word in Indië, kan 'n nuwe **Pixo** vir net onder £7000 gekoop word. Teen die somer van 2013 is die Pixo onttrek uit Britse vertoonlokale.

## Verwysings
New Brunswick, New Jersey

**New Brunswick** is 'n stad in die deelstaat New Jersey en is ook die administratiewe setel van Middlesex County. Die eerste nedersetters het hulle reeds in 1680 hier gevestig. Gedurende 1720 was die nedersetting New Bruncwick genoem ter ere van koning George I van Groot-Brittanje. In 1730 het Nederlandse setlaars gearriveer vanaf Albany, New York. Gedurende die volgende dekade het New Brunswick 'n belangrike deurgang op die pad tussen Philadelphia en New York geword.

Gedurende die Amerikaanse Rewolusionêre Oorlog het George Washington die dorp vir kort tydjie beset maar generaal William Howe het dit daarna die Britse Hoofkwartier vir sewe maande gemaak.

Die dorp het in 1863 'n stad geword.

## Bron 
* ''Collier's Encyclopedia'', Crowell-Collier Educational Corporation, Volume 17, Bladsy 366.
Delawarerivier

Die **Delawarerivier** is een van die grootste riviere in noordoos Amerika. Die rivier is 450&nbsp;km lank (uitgesluit die strandmeer en baai) en kronkel deur verskeie deelstate. Die rivier mond uit in Delawarebaai; dié is ongeveer 89&nbsp;km lank en 20&nbsp;km wyd. Die rivier ontspring as twee sytakke in die Catskillberge in die deelstaat New York naamlik die *West Branch* en die *East Branch*. Beide vloei parallel suidwes deur Delaware County, New York. By 'n dorpie genaamd Deposit, New York draai die *West Branch* skerp 90 grade in 'n suidoostelike rigting en die *East Branch* vloei by Hancock in die *West Branch* in. Hiervandaan staan die rivier bekend as die *Delawarerivier*. Die rivier vloei nou suidoos as die grens tussen New York en Pennsilvanië. Port Jervis, New Jersey is 'n plek waar die drie deelstate, New York, New Jersey en Pennsilvanië se grense bymekaar kom. Hier maak die rivier nog 'n reghoekige draai en vloei nou suidwes en vorm nou die grens tussen Pennsylvania en New Jersey. Naby Stroudsburg, Pennsylvania, draai die rivier weereens suidoos en sny deur die Kittatinnyberge in wat as die *Delaware Water Gap* bekend staan. Net suid van Trenton, New Jersey swaai die rivier weereens suidwes en mond uit in Delawarebaai.

Die rivier het 'n groot rol gespeel in die geskiedenis van die Verenigde State. Op 25 Desember 1776 het George Washington sy beroemde kruising van die rivier gemaak om die Britse Mag te verslaan in die Slag van Trenton.

## Dorpe wat langs die rivier geleë is 
* Philadelphia
* Trenton
* Wilmington, Delaware

## Bron 
* ''Collier's Encyclopedia'', Crowell-Collier Educational Corporation, Volume 8, Bladsy 62.
Ford Ranchero

duimnael|links|270px|'n Ford XA Falcon (1972/'73), soortgelyk aan die honderde Ranchero's wat woonwaens gesleep het in Suid-Afrika
Die **Ford Ranchero** was 'n koepeenuts wat tussen 1957 en 1979 geproduseer is. In teenstelling met 'n bakkie, was die Ranchero aangepas van 'n tweedeurstasiewaplatform wat die kajuit en vragbed met die bakwerk geïntegreer het. Altesaam 508&nbsp;355 eenhede is gedurende die model se produksieloop geproduseer. Dit was aangepas uit volgrootte, kompakte en intermediêre motors wat deur die Ford Motormaatskappy vir die Noord-Amerikaanse mark gebou is. 

Gedurende die 1970's is die **Ranchero**-naam op die Suid-Afrikaanse mark gebruik vir 'n her-embleemde Australiese Ford Falcon-nuts. Hierdie voertuie is in volledig-afgetakelde vorm (CKD) na Suid-Afrika verskeep, en in Port Elizabeth aanmekaar gesit. In Argentinië was 'n nutsweergawe van die plaaslikvervaardigde Ford Falcon ook bekend as die Ranchero. 

Die Ranchero het so goed verkoop, dat 'n mededinger uit General Motors se stal ontluik het in 1959, die Chev El Camino.

Lêer:Ford_Ranchero,_1965.JPG|Tweede geslag, 1965
Lêer:1967_Ford_Fairlane_Ranchero.jpg|Derde geslag, 1967
Lêer:Red1968FordRanchero.jpg|Vierde geslag, 1968
Lêer:Ford_Ranchero_rear.jpg|1975 Ranchero van agter
Lêer:Ford_Ranchero_Front.jpg|Sewende geslag Ranchero

## Verwysings
Ford 335-enjin

duimnael|regs|280px|'n V8-Clevelandblok
Die **Ford 335** enjinfamilie was 'n groep kleinblok-V8-enjins wat deur die Ford Motormaatskappy gebou is van 1970 tot 1982. Die betekenis van die nommer "335" wat aan hierdie reeks Ford V8-enjins toegeken is, was afkomstig van die Fordbestuur wie besluit het dat 335&nbsp;kub&nbsp;duim die minimumslagvolume van die enjin sou wees, met plek gelaat vir uitbreiding gedurende sy ontwikkeling.

Die reeks is die **Cleveland** gedoop, omrede meeste van hierdie enjins in die Cleveland enjinfabriek gebou is.
V12-enjin

duimnael|regs|280px|Ferrari Colombo tipe 125 "Testa Rossa"-enjin in 'n 1961 Ferrari 250TR Spyder
'n **V12-enjin** is 'n binnebrandenjin met 12 silinders. Die enjin het ses silinders aan elke kant genoem banke. Die twee banke vorm 'n "V"-hoek. In die meeste enjins is die twee banke op 'n 60° hoek met mekaar. Al twaalf suiers draai 'n gemeenskaplike krukas. Dit kan aangedryf word deur verskillende tipes brandstof, insluitend petrol, diesel en natuurlike gas.

Elke silinderbank is basies 'n reguit-6. Dit is in 'n perfekte balans, ongeag watter V-hoek gebruik word. 'n V12-enjin het nie balansseergewigte nodig nie. 'n V12 wat skuins op 45°, 60°, 120° of 180° van mekaar lê, het 'n gelyke vuurorde en loop gladder as 'n reguit-6. Dit bied 'n gladlopende enjin vir luukse motors, en in 'n renmotor kan hierdie enjin baie ligter gemaak word. Dit maak die enjin meer ontvanklik en gladder. In 'n groot, swaar enjin, kan 'n V12-opset stadiger laat loop word, wat die enjin se lewe heelwat sal verleng.

Hierdie konfigurasie was gewild vir vliegtuigenjins, een van die bekendste voorbeelde is die Rolls-Royce Merlin.

duimnael|regs|280px|'n V12 met sy verkoeler (voor) lê die hele enjinkompartement van die Toyota Century vol.
Clyde Tombaugh

**Clyde Tombaugh** (4 Februarie 1906 – 17 Januarie 1997) was 'n Amerikaanse sterrekundige. Hy is veral bekend vir die ontdekking van die dwergplaneet Pluto in 1930, die eerste voorwerp wat ontdek is in 'n gebied wat later as die Kuiper-gordel geïdentifiseer sou word. Daarnaas het hy ook 14 planetoïede ontdek. Hy het ook ernstige wetenskaplike navorsing oor vreemde vlieënde voorwerp, of VVV's, bepleit.

## Biografie 
Clyde William Tombaugh is op 4 Februarie 1906 in Streator, Illinois in die Verenigde State van Amerika gebore. Sy familie trek later na Burdett in Kansas, waar hy sy skoolloopbaan in 1925 voltooi. Hy wou graag verder gaan studeer, maar nadat 'n haelstorm sy familie se oeste beskadig het, was daar nie daarvoor geld nie.

Op 18 Februarie 1930 ontdek hy Pluto. Tussen 1930 en 2006 is Pluto as die negende planeet van die Sonnestelsel beskou, waarna dit as 'n dwergplaneet herklassifiseer is. Na dié ontdekking het hy by die Universiteit van Kansas ingeskryf en twee grade in sterrekunde verwerf.

Hy is waarskynlik die mees vooraanstaande sterrekundige wat ooit self melding van VVV's gemaak het. Op 20 Augustus 1949 het hy onder andere verskeie VVV's in die omgewing van Las Cruces in Nieu-Mexiko waargeneem. Hy het die verskynsel as ses tot agt reghoekige ligte beskryf.

Tombaugh is op 17 Januarie 1997 in Las Cruces, Nieu-Mexiko, oorlede. Hy was byna 91 jaar oud.

## Verwysings 
## Eksterne skakels 
*
Carl Wegner

**Carl Wegner** (* 7 Februarie 1991, Ficksburg) is ’n Suid-Afrikaanse rugbyspeler wat in die Superrugbyreeks vir die Cheetahs, en in die Curriebeker vir die Vrystaat Cheetahs op slot speel.

## Loopbaan 
In 2009 is Wegner by die Suid-Afrikaanse skolespan ingesluit en in 2011 het hy die Suid-Afrikaanse o/20-span verteenwoordig.  Wegner het aan die einde van 2012 by die Franse klub Stade Français aangesluit, maar aan die einde van die 2013-14-seisoen teruggekeer Bloemfontein toe nadat hy ’n kontrak met die Vrystaatse Rugbyunie onderteken het wat hom tot einde 2015 sou kontrakteer.

## Eksterne skakels 
* 

## Verwysings
Katdoring

Die **katdoring** of **katstert** (*Asparagus setaceus*) is ’n varingagtige rankplant in die genus *Asparagus*. Hoewel die plant soos ’n varing lyk, is dit nie regtig een nie. Soos die naam aandui, is dit eintlik ’n aspersiesoort.

## Eienskappe 
Dit is inheems aan Suider-Afrika en word elders as ’n sierplant gegroei. Sy naam kom van die Latynse woord *saeta* ("hare" of "borsel").

*Asparagus setaceus* is ’n meerjarige plant met ’n sterk, groen stam wat ’n paar meter lank kan word. Die blare is eintlik blaaragtige sytakkies van tot 7&nbsp;mm lank wat in bondels van tot 15 per stam voorkom, en dit gee daaraan ’n sagte, groen, varingagtige voorkoms. Die klein, groenwit, klokvormige blomme kom voor van die lente tot die herfs en is sowat 0,4&nbsp;cm lank. Dit word gevolg deur klein, groen bessies wat later swart word. *A. setaceus* 'Nanus' is ’n digter dwergkultivar.

Die katdoring word dikwels as ’n tuin- of huisplant gegroei. Die fyn blare word ook in rangskikkings gebruik. Dit is baie gehard en daarom het dit in sekere streke ’n indringerplant geword.

## Probleme 
Die bessies is giftig en kan nie geëet word nie. As die plant se naalde afval, is die plek waar dit staan te koud. Dopluise en rooispinmyt kan voorkom.

## Sien ook 
* Lys van Asparagus-spesies

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Vingerplant

Die **vingerplant** (*Fatsia japonica*) is ’n spesie blomplante in die familie Araliaceae. Dit is inheems aan Suid-Japan en Suid-Korea.

Die naam "fatsia" kom van die oud-Japannese woord vir "agt" (*hachi* in moderne Japannees) en verwys na die "agt" lobbe. Die naam "aralia" kom van die genus *Aralia* wat vroeër ’n breër interpretasie gehad het.

## Eienskappe 
Dit is ’n immergroen struik wat sowat 3 tot 6&nbsp;meter hoog word. Die stewige stamme het min takke. Die groot blare kom in ’n spiraalpatroon voor en word 20 tot 50&nbsp;cm breed. Dit het 7 tot 9 breë lobbe en lyk soos die vingers aan ’n menslike hand, vandaar die Afrikaanse naam. Die blomme is klein en wit en kom voor in die laat herfs tot vroeë winter, gevolg deur klein, swart vrugte.

Dit is ’n bekende sierplant in warm klimaatstreke waar dit in die winter nie kouer as  word nie. Daar is ook ’n kultivar met die naam *F.&nbsp;japonica* 'Variegata'.

## Probleme 
Van die voorkoms van die blare kan afgelei word of die plant te warm, koud, droog of nat is. Plantluise kan voorkom.

Die sap, wat taai en gomagtig is, kan by sommige mense ’n veluitslag veroorsaak.

## Galery 

Blad.JPG
Fatsia_Japonica_01_Helen_Fowler.jpg|Die vrugte van die vingerplant.
Fatsia japonica1.jpg
Fatsia japonica BotGardBln1105PlantWithInflorescencesLeaves.JPG

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
London Borough of Hackney

**Hackney**, amptelik die *London Borough of Hackney*, is een van die distrikte in die middestad van Londen met 'n oppervlakte van 18 km² (7,4 vierkante myl) en 'n bevolking van sowat 'n kwartmiljoen. Die distrik, wat net noord van die *City of London* en Tower Hamlets geleë is en in die ooste deur die River Lea begrens word, het oorspronklik deel uitgemaak van die historiese graafskap Middlesex.
duimnael|links|Straattoneel in Great Eastern Street
duimnael|links|Uitgediende moltreinwaens dien as kunstenaarsateljees - Great Eastern Street
Die huidige stadsdistrik is in 1965 met die samesmelting van drie vroeëre metropolitaanse distrikte (*metropolitan boroughs*) geskep - Shoreditch, Hackney en Stoke Newington. Dit sluit historiese nedersettings en stadsbuurte soos (van noord na suid) Stoke Newington, Upper Clapton, Lea Bridge, Lower Clapton, Dalston, Homerton, Hackney Wick, Hackney, Kingsland, Haggerston, Hoxton en Shoreditch in.

Shoreditch, 'n stadsdeel wat digby die *City of London* geleë is, het baie kenmerke van 'n besigheidsdistrik, terwyl die res van Hackney sterk residensiële karakter het, met enkele nywerheidsgebiede soos dié langs die Lea Valley.

Daar is uitgebreide groen ruimtes soos Hackney Marshes, Hackney Downs, Clissold Park, Springfield Park, London Fields en Millfields, terwyl ook die historiese Grand Union Canal deur die distrik loop. Sy gerieflike historiese behuising, sy ligging in die tans vooruitstrewende, maar vroeër minder aantreklike East End van Londen en die nabyheid van die middestad het van Hackney tradisioneel 'n gewilde vestigingsgebied vir opeenvolgende golwe van immigrante gemaak. Etniese minderhede verteenwoordig tans 'n derde van Hackney se bevolking, waaronder 'n groot gemeenskap Afro-Karibiërs. Stamford Hill is 'n tradisionele woonplek van ortodokse Jode.

## Geografie 
### Ligging 
duimnael|links|Hackney se raadsaal dateer uit die 1930's
Hackney is 'n binnestedelike distrik van Groter Londen. Dit is noordoos van die *City of London* geleë en word deur die *London Boroughs* of distrikte Tower Hamlets in die suide, Islington in die weste (by Southgate Road), Haringey in die noorde en Newham in die suidooste begrens. Die River Lea vorm die oostelike distriksgrens met Waltham Forest. Die rivierloop was ook die historiese grens tussen die graafskappe Middlesex en Essex.

*Hackney Town Hall*, die distrik se raadsaal, is sowat agt km of vyf myl noord van Charing Cross geleë, met die St Pauls-katedraal halfpad tussen dié twee bakens, en 6,1 km of 3,8 myl vanaf die *Greater London Authority (GLA)* se administratiewe hoofgebou naby *Tower Bridge*.

## Verwysings
Buiteboordmotor

[duimnael|regs|250px|[Yamaha Motormaatskappy|Yamaha is die wêreld se grootste buiteboordmotorvervaardiger.]]
duimnael|regs|280px|'n Serie van 3 Yamaha-buiteboordenjins
duimnael|regs|200px|'n 140 pk Suzuki-buiteboord

'n **Buiteboordmotor** is 'n motor wat aan die agterkant van 'n boot ('n watervaartuig) geheg word en dien om die boot aan te dryf. Die motor dien nie net as aandrywing nie, maar gewoonlik ook as die roer. Hiervoor word die motor aan 'n draaibare spil aan die boot "gehang". Die mees gebruikte tipe buiteboordmotor is die binnebrandenjin, in tweeslag- of vierslagformaat.

Daar bestaan ook elektriese motors wat baie omgewingsvriendelik en stil funksioneer. Hulle is egter slegs geskik vir klein bote wat korter afstande hoef te vaar, aangesien die geringe vermoë van sy lae kraglewering die gebruiksopsies beperk. Hulle is dus geskik vir 'n vissersbootjie of 'n fluisterboot in 'n natuurreservaat.

## Fynstelling 
Fynstelling ( *trim*) is die hoek van die motor in verhouding met die romp van die boot, soos hieronder getoon.  Die ideale fynstellingshoek is dié een waarby die boot waterpas oor die water gly, met die grootste deel van die romp bó die wateroppervlak, in plaas daarvan om deur die water "te ploeg".
Neutrale trim
Trim in
Trim uit

## Lys van vervaardigers 
* Aquawatt Electric Outboard Motor
* Bolynder Trim
* Briggs & Stratton
* British Anzani
* British Seagull
* Carniti
* China Parsun Marine
*Evinrude
*Honda Marine
*Johnson 
*Mariner 
*Mercury
*Nissan Marine
*Selva
*Suzuki
*Tohatsu
*Yamaha Outboards 
*Yanmar Diesel Power

## Eksterne skakels 
*
Boslelie

Die **boslelie** (*Clivia miniata*) is ’n spesie blomplante in die genus *Clivia* en die familie Amaryllidaceae. Dit is inheems aan vogtige habitats in Suid-Afrika (Wes-Kaap, Gauteng en KwaZulu-Natal) en Eswatini – waar dit binnens- en buitenshuis geplant word. Dit is blykbaar ook in Meksiko genaturaliseer.

## Eienskappe 
Die plant het blink, lynvormige blare wat dit ’n gewilde sierplant maak. Dit word sowat 45&nbsp;cm hoog en die trompetvormige blomme is rooi, oranje of geel met ’n subtiele maar baie soet geur. Dit gaan in die vroeë lente oop. Minstens een kultivar, *C. miniata variegata* met geel gestreepte blare, word ook aangetref.

In streke met ’n minimum temperatuur laer as 10&nbsp;ºC word dit as ’n huisplant gekweek.

## Probleme 
Blare wat geskroei voorkom en bruin word, dui op te veel direkte sonlig. Wolluise kan ook voorkom. Die plant is ook effens giftig.

## Galery 

CliviaMiniata.jpg
Clivia miniata2.jpg
Cliviaminiata2.jpg
Clivia miniata orange-flowered form Flowers.JPG
Clivia miniata1.jpg

## Verwysings 
## Eksterne skakels 
* http://www.cliviaforum.co.za 
* http://www.cliviabase.co.za 
* http://www.blankees.com/house/plants/k_lily.htm
* http://www.plantzafrica.com/plantcd/cliviaminiata.htm

* 15px Hierdie artikel is vertaal uit die Engelse Wikipedia
Nissan GT-R

duimnael|320px|2018 Nissan GT-R Premium
Die **Nissan GT-R** is 'n 2-deur 2+2-sportkoepee wat deur Nissan gebou word en die eerste keer in Japan in 2007 vrygestel is. Dit is die opvolger van die Nissan Skyline GT-R hoewel dit nie meer deel van die Skyline-reeks is nie.

Tussen 1969 en 1974, en weer tussen 1989 en 2002, het Nissan 'n hoë werkverrigtingweergawe van sy Skyline sedan as die Nissan Skyline GT-R vrygestel. Hierdie motor is bewys om ikonies vir Nissan te wees en behaal vele roem en sukses op beide die oop pad en resiesbane. 

Die Nissan GT-R, hoewel dit nie meer die "Skyline" embleem dra nie, het ooreenkomste met die Nissan Skyline GT-R, wat slegs beskikbaar was in die VSA as 'n grysmarkmotor. Soortgelyk aan die latere geslagte van die Skyline GT-R's, is die Nissan GT-R vierwielaangedrewe met 'n tweeling-turbo sessilinderenjin en het die kenmerkende vier ronde agterligte. Maar die GT-R is 'n heeltemal nuwe model wat min deel met sy Skyline-familie, en is 'n volledige herontwerp van die vorige Skylines eerder as 'n inkrementele evolusie; die vierwieldryf HICAS stelsel is verwyder en die vorige reguit-6 RB26DETT enjin is vervang met 'n nuwe V6 VR38DETT. Die GT-R het ook sy Skylinevoorganger se bynaam "Godzilla" behou, so genoem deur die Australiese motorpublikasie "Wheels" in sy Julie 1989 uitgawe.

## Verwysings 
## Eksterne skakels 
*Nissan GT-R amptelike webwerf
*Nissan GT-R persinligting
*Nissan GT-R Nismo GT3 
*Nissan GT-R 0-60 tye
Ford Bantam

duimnael|regs|Ford Bantam tweede geslag, ook as die Mazda Rustler verkoop.
Die **Ford Bantam** is 'n bakkie ('n ligte afleweringswa) wat deur die Ford Motormaatskappy in Suid-Afrika gebou is. Dit het oor drie verskillende modelgeslagte gestrek en is in Suid-Afrika ontwikkel en geproduseer vir die plaaslike mark.

## Geskiedenis 
Die oorspronklike Ford Bantam is in 1983 bekendgestel en was gebaseer op die Ford Escort Mk III. Dit is vervaardig in die Ford-aanleg in Port Elizabeth en later in die Samcor-aanleg te Pretoria, nadat Ford onttrek het uit Suid-Afrika. Dit is vervang deur die tweede geslag Ford Bantam, met 'n Mazda 323 sesde geslag-gebaseerde Ford Laser voorkant, en was ook bemark as 'n "Mazda Rustler". Die tweede geslag het 'n 1.6-liter inlynviersilinderenjin gehad.

Die derde geslag Ford Bantam is in 2002 geloods, met die Ford Fiesta Mk V (kodenaam BE91) se voorkant, maar nog steeds met die oorspronklike Bantamlaaibak en basiese agtervering. Dit is vervaardig in dieselfde aanleg in Pretoria (toe weer deel van Ford). Enjinkeuses was 'n 1.3 liter-8-klep, 'n 1.6 liter-8-klep RoCam petrol en 'n 1.8 liter-Idi gewoongeaspireerde dieselenjin. Die derde geslag deel net die voorkant met die soortgelyke Brasiliaanse ontwikkelde Ford Courier, met 'n totaal verskillende agterstel. In 2006 het dit voordeel getrek uit 'n ligte voorkant- en binne-herontwerp. Die 1.8 liter-Idi dieselenjin is toe weggelaat uit die reeks. In die vroeë 2009, was die Bantam weer opgekikker met 'n nuwe enjinkap, hoofligte, stamper, agterligte, nomenklatuur, instrumentgroep en binne-afwerking 'n Moderne dieselenjin is ook aan die reeks bekendgestel, die 1.4-liter DV4 (of DLD) enjin.

Die Bantam is suksesvol verkoop as 'n kompakte, geharde kommersiële voertuig, sowel as 'n vry-georiënteerde privaatvoertuig. Ford het die Bantam in 2011 gestaak met geen onmiddellike plaasvervanger nie. Die laaste **Bantam** wat ooit gebou is, het die produksielyn om 11:50 op 17 November 2011, by die Ford-aanleg in Suid-Afrika verlaat. Dit was 'n Bantam 1.3I XL A/C "Colorado Red", Job nommer RRB07972. Dit staan nou in die Lazarus Fordmotorhandelaar se museum in Centurion, Gauteng, net suid van Pretoria.

## Verwysings
Hesse (soldate)

Die **Hesse**  of ***Hessians*** [ˈhɛʃənz], soos hulle in Engels genoem is, was 18de eeuse kontraksoldate wat deur die heersers van Duitse state verhuur is om aan die kant van Britse troepe te veg. Die destydse Britse regering het minder moeilikhede ondervind om lenings vir die huur van vreemde soldate aan te gaan as om Britse rekrute te werf.

Die historiese naam van Duitse stryders in Britse diens is van die deelstaat Landgraafskap van Hesse-Kassel afgelei. Die verhuurde Duitse soldate is onder meer gedurende die Ierse Rebellie van 1798 teen Ierse stryders ontplooi, maar hulle word veral verbind met die Britse oorlogvoering gedurende die Amerikaanse Rewolusionêre Oorlog tussen 1775 en 1783.

Sowat 30&nbsp;000 Duitse soldate het in die Amerikaanse Rewolusionêre Oorlog vir die Britse saak geveg en 'n kwart van alle stryders verteenwoordig wat deur die Britse owerheid na Amerika gestuur is. Hulle het in hul eie tradisionele uniforms in hul ou regimente en onder hul eie offisiers en hul eie vlae aan die oorlogshandelinge deelgeneem, maar het onder die algemene bevel van Britse generale gestaan. Sowat die helfte van hulle was uit Hesse afkomstig - 'n deelstaat waar die plaaslike heerser die verhuur van regimente as 'n bron van staatsinkomste beskou het. Ander klein Duitse state het eweneens kontraksoldate beskikbaar gestel. Verskeie ander Duitse eenhede is op die Britse eilande ontplooi om Britse troepe te vervang wat by die oorlog in Amerika betrokke was.

In die destydse Amerikaanse propaganda is die Duitse kontraksoldate, wat in historiese bronne as pligsgetrou en hoogs gemotiveerd beskryf word, as buitelandse huursoldate uitgebeeld wat geen verbintenis met Amerika gehad het nie. Hessiese oorlogsgevangenes is as plaaswerkers op Amerikaanse boerderye ingespan. Hulle is hul eie stuk land aangebied mits hulle sou dros, en baie van hulle is inderdaad oorreed om by die rewolusionêre Amerikaanse magte aan te sluit.

## Verwysings 
## Eksterne skakels 
* *www.hr-online.de: Hessische Soldaten im Amerikanischen Unabhängigkeitskrieg*
Ford Bronco

Die **Ford Bronco** is 'n sportnutsvoertuig wat geproduseer is van 1966 tot 1996, oor vyf duidelike geslagte. Vroëre Broncos (1966-1977) en die volgrootte Broncos (1978-1996): Broncos kan dus in twee kategorieë verdeel word.

Die Bronco is in 1966 bekend gestel as 'n mededinger vir die klein vierwieldryf, kompakte SNV wat die Jeep CJ-5 en Internasionale Harvester Scout ingesluit het, en is op sy eie platform gebou. 'n Groot herontwerp in 1978 plaas die Bronco in 'n groter klas, met behulp van 'n verkorte Ford F-reeks vragmotoronderstel, om te kan kompeteer met beide die soortgelykaangepaste Chevy K5 Blazer, sowel as die Dodge Ramcharger.

## Verwysings
Treurvy

Die **treurvy** (*Ficus benjamina*) is ’n spesie blomplante in die familie Moraceae, wat inheems is aan Suid- en Suidoos-Asië en Australië. Dit is die amptelike boom van Bangkok.

## Eienskappe 
Die boom word 30&nbsp;meter hoog in natuurlike toestande, waar sy vrugte deur verskeie voëls geëet word. Die blink, afhangende, ovaalvormige blare word 6 tot 13&nbsp;cm lank. Binnenshuis word dit sowat 5&nbsp;meter hoog.

Dit is ’n gewilde huisplant in gematigde streke omdat dit nie veeleisend is nie. Dit verkies helder, sonnige plekke, maar sal heelwat skaduwee kan hanteer. Dit het in die somer ’n gemiddelde hoeveelheid water nodig, en in die winter net genoeg om te keer dat dit uitdroog. Die plant is sensitief vir koue en moenie in ’n trek staan nie. Binnenshuis kan dit te groot word en snoei nodig hê.

Die boom se vrugte is eetbaar, maar dit word nie gewoonlik vir sy vrugte gekweek nie. Die blare is baie sensitief vir ’n klein verandering in die hoeveelheid lig. Wanneer dit geskuif of gedraai word, kan dit baie van sy blare verloor en dit vervang met nuwe blare wat aan die nuwe ligsituasie gewoond is.

Verskeie kultivars is beskikbaar, onder meer 'Danielle', 'Naomi', 'Exotica' en 'Golden King'. Sommige kultivars se blaarpatrone kan wissel van lig- tot donkergroen, en sommige het gestreepte blare. Die dwergkultivars soos 'Too Little' is van die gewildste plante vir binnenshuise bonsais.

## Probleme 
As die blare geel word, kry dit te veel water. As die blare afval, kry dit te min lig of staan dit in ’n trek. Rooimyte en dopluise kan voorkom.

## Verspreiding 
Die spesie kom natuurlik voor in Australië, Andaman-eilande, Bangladesj, Bismarckargipel, Borneo, China, Hainan, Filippyne, Indië, Java, Kambodja, Laos, Klein-Soenda-eilande, Maleisië, Mianmar, Molukke, Nepal, Nieu-Guinee, Nicobar-eilande, Salomonseilande, Soematra, Soelawesi, Taiwan, Thailand en Viëtnam.

## Sien ook 
* Lys van uitheemse bome wat in Suid-Afrika voorkom

## Galery 

Beeld:Ficus benjamina (Weeping Fig) in Hyderabad W IMG 8314.jpg|’n Boom in Indië.
Beeld:Ficus benjamina (Weeping Fig) in Hyderabad W IMG 8308.jpg|Die boom se blare van naby.
Beeld:Ficus benjamina (Weeping Fig) trunk in Hyderabad W IMG 8310.jpg|Die boomstam.
Beeld:Weeping-fig Ficus-benjamina.jpg|Die blare.
Beeld:Weeping Fig (Ficus benjamina) in Hyderabad, AP W IMG 7645.jpg|Die treurvy as ’n sierplant.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Ford Fairlane

Die **Ford Fairlane** en LTD is volgrootte luuksevoertuie wat in 'n reeks van modelle deur Ford Australië geproduseer was tussen 1959 (met die aanvang van die produksie LTD in 1973) en 2007.

Van 1959 tot 1964 was die Fairlane 'n plaaslikgemonteerde weergawe van die Amerikaanse Ford Fairlane wat sy naam van Henry Ford se landgoed, Fair Lane, naby Dearborn, Michigan geneem het. Dit was Ford Australië se top-van-die-reeksmodel totdat dit vervang is deur 'n Australiesgemonteerde weergawe van die volgrootte Amerikaanse Ford Galaxie. In 1967 stel Ford Australië weer die Fairlane vry, hierdie keer as 'n Australiesontwikkelde, luukse, lang-asafstand weergawe van sy hoofstroom-Falcon, geposisioneer tussen die Falcon en die Galaxie. Die plaaslikgeboude Galaxie ontwikkel in die LTD wat self in 1973 vervang is deur 'n Australiesontwikkelde, Fairlane-gebaseerde model, ook bekend as die Ford LTD. In Noord-Amerika, in teenstelling met sy aanwysing in Australië, was dit nie beskou as 'n luukse voertuig nie. In Australië het "LTD" oorspronklik gestaan ​​vir "Lincoln Tipe Design".

Die Fairlane en LTD het in die mark meegeding met die Holden Brougham (1968-1971), die Statesman (1971-1984) en later die Holden Statesman en Caprice (1990-2007).

Ford het aanvanklik die Fairlane / LTD by Campbellfield, Victoria en Eagle Farm, Queensland vervaardig. Tot omstreeks Maart/April 1978, met die komende vrystelling van die Ford Falcon (XD) en sy afgeleide, het Ford die Falcon slegs by Campbellfield, en die Fairlane/LTD  slegs by Eagle Farm vervaardiging. Met die vrystelling van die volgende geslag in die EA Falcon-era (1988), is Eagle Farm se vervaardiging van motors gestaak en slegs swaar vragmotors is daar gebou tot die sluiting in 1998.

## Verwysings
Ford Figo

Die **Ford Figo** is 'n kompakte minimotor wat sedert 2010 deur Ford Indië in Chennai, Indië vervaardig word.

## Suid-Afrika 
Die Suid-Afrikaanse petrolmodel Figo word deur 'n 1.4 L-enjin aangedryf wat 62 kW (83 pk) lewer teen 6000 rpm en 'n wringkrag van 127 N·m teen 4000 rpm. Ambiente en Trend modelle is beskikbaar, maar geen 1.2 L petrolmodel nie.
Suid-Tangerang

**Suid-Tangerang** (Indonesies: *Tangerang Selatan*) is 'n onafhanklike stad op die Indonesiese eiland Java en is net suid van Tangerang in die Metropolitaanse Hoofstadgebied van Djakarta geleë. Die stad het 'n geskatte bevolking van 1&nbsp;404&nbsp;785 in 2023 gehad en het 'n oppervlakte van 164,85 km². Suid-Tangerang is op 29 Oktober 2008 van die Tangerang-regentskap afgestig.

## Distrikte 
## Verwysings 
## Eksterne skakels
Ford Sierra

Die **Ford Sierra** was 'n groot gesinsmotor wat van 1982 tot 1994 deur Ford van Europa gebou is. Dit is ontwerp deur Uwe Bahnsen, Robert Lutz en Patrick le Quément. Die kodenaam tydens sy ontwikkeling was "Projek Toni"

Die Ford Sierra is op 22 September 1982 onthul op die Britse Internasionale Motorskou aangebied by die NUK in Birmingham. Verkope het op 15 Oktober 1982 begin, met die vervanging van die Ford Cortina. Sy aërodinamiese stilering was sy tyd ver vooruit, en baie konserwatiewe kopers (insluitend maatskappymotorbestuurders) was nie juis gediend met die Ford Cortina se plaasvervanger nie.

Dit is hoofsaaklik vervaardig in Duitsland, België en die Verenigde Koninkryk, alhoewel Sierras ook gemonteer is in  Argentinië, Ierland, Nieu-Seeland, Suid-Afrika en Venezuela.

## Verwysings